મોટી આફત ટકોરા મારી રહી છે...
Chitralekha Gujarati|February 22, 2021
ઉત્તરાખંડની પહાડી વચાળે થયેલી વધુ એક દુર્ઘટના સૂચવે છે કે પ્રકૃતિ સાથેનાં ચેડાં આપણને મોંઘાં પડી શકે છે.
હીરેન મહેતા
એક તરફ માણસજાતની વધતી જરૂરત છે તો બીજી બાજુ એ માગ પૂરી કરવાનાં સાધન ટાંચાં છે. એક તરફ પ્રગતિ માટેની આપણી ભૂખ છે તો સામે એ માર્ગમાં સહજ રીતે આવતા અંતરાય છે. આ સતત વધતી ભૂખ અને મર્યાદિત સાધનો વચ્ચે સંતુલન જાળવવું અનિવાર્ય છે. આ સંતુલન ચુકાય ત્યારે હમણાં ઉત્તરાખંડમાં જે થયું એવી ઘટના બને છે અને વારંવાર બને છે.
હિમાલયની ગોદમાં વસેલું આ રૂપકડું રાજ્ય વર્ષે દહાડે હજારો પર્યટકોને આકર્ષે છે. હરિદ્વાર-હૃષીકેશ અને ચાર ધામના યાત્રાળુઓની સંખ્યા તો લાખોમાં પહોંચતી હશે. યાત્રાધામ અને પર્યટનસ્થળોના વિકાસ સાથે દેવભૂમિ કહેવાતા આ રાજ્યની વીજળીની જરૂરત વધે એ સ્વાભાવિક છે. હિમાલયમાં અનેક નદીનાં ઉદ્ગમસ્થાન છે અને એમાંથી ઘણી નદી વરસનો લાંબો સમય પાણીથી છલોછલ રહે છે. એ ગણતરીએ પાણીમાંથી ઊર્જા ઉત્પન્ન કરતા હાઈડ્રો પાવરસ્ટેશન રૂપે એનો ઉકેલ શોધવામાં આવે એ દેખીતું છે. આ જ કારણે પાછલાં વર્ષોમાં ઉત્તરાખંડમાં ૭૦ જેટલાં વીજનિર્માણ કેન્દ્રો માટે મંજૂરી માગવામાં આવી હતી અને એમાંથી ૨૪ને તો પરવાનગી આપી પણ દેવામાં આવી છે.